వరంగల్ మండలం

వరంగల్ మండలం, తెలంగాణ రాష్ట్రంలోని వరంగల్ జిల్లాకు చెందిన మండలం. 2016 పునర్వ్యవస్థీకరణకు ముందు ఇది అవిభక్త వరంగల్ జిల్లాలో ఉండేది. పునర్వ్యవస్థీకరణలో వరంగల్ పట్టణ జిల్లాలో చేరిన ఈ మండలం, 2021 లో జిల్లా  పేరును మార్చినపుడు వరంగల్ జిల్లాలో భాగమైంది.  ప్రస్తుతం ఈ మండలం వరంగల్ రెవెన్యూ డివిజనులో భాగం. పునర్వ్యవస్థీకరణకు ముందు  కూడా ఇదే డివిజనులో ఉండేది.ఈ మండలంలో  8  రెవెన్యూ గ్రామాలు ఉన్నాయి.నిర్జన గ్రామాలు లేవు. వరంగల్ మండల ప్రధాన కార్యాలయం వరంగల్ నగరంలో ఉంది. వరంగల్ మండలం వరంగల్ లోకసభ నియోజకవర్గం, పశ్చిమ వరంగల్ శాసనసభ నియోజకవర్గం పరిదిలో ఉంది.

2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 38 చ.కి.మీ. కాగా, జనాభా 157,484. జనాభాలో పురుషులు 78,802 కాగా, స్త్రీల సంఖ్య 78,673. మండలంలో 38,576 గృహాలున్నాయి.

మండలం లోని పట్టణాలు 
వరంగల్ (కార్పొరేషను+og) (భాగం)
వరంగల్ (కార్పొరేషను)

మండలం లోని గ్రామాలు

రెవెన్యూ గ్రామాలు 
 దేశాయిపేట
పైడిపల్లి
 కొత్తపేట
 రామన్నపేట్
 ఎనుమాముల

ఎటువంటి డేటా లేని గ్రామాలు 
ప్రభుత్వ ఉత్తర్వులు ప్రకారం ఈ గ్రామాలు రెవెన్యూ గ్రామాలు, కానీ దీనికి ఎటువంటి డేటా లేనందున పేజీలు సృష్టించలేదు.

లక్ష్మీపూర్
 మట్టివాడ
 గిర్మాజిపేట

ముఖ్యప్రదేశాలు, దేవాలయాలు 

 వరంగల్ కోట
 వేయి స్తంభాల గుడి 
 పద్మాక్షి దేవాలయం
 భద్రకాళీ దేవాలయం

ప్రయాణ సౌకర్యాలు

రోడ్డు మార్గం 
రహదారి, రైల్వేల మార్గాల ద్వారా నగరం ప్రధాన నగరాలు, పట్టణాలకు అనుసంధానించబడి ఉంది. నగరం గుండా వెళ్ళే జాతీయ, రాష్ట్ర రహదారులు, హైదరాబాదు, భూపాల‌పట్నం కలిపే జాతీయ రహదారి 163, రామగుండం, ఖమ్మంలను కలిపే జాతీయ రహదారి 563, రాష్ట్ర రహదారి -3 ద్వారా వరంగల్ పట్టణం నుండి ప్రయాణించటానికి మార్గాలు ఉన్నాయి. టిఎస్‌ఆర్‌టిసి నగరంలోని హనమకొండ, వరంగల్ బస్‌స్టేషన్లు నుండి వివిధ గమ్యస్థానాలకు బస్సులను నడుపుతుంది.వరంగల్ నగరం, ఉప పట్టణ ప్రాంతాలలో సిటీ బస్సులు వివిధ మార్గాల్లో నడుస్తాయి.

రైలు మార్గం 
భారతీయ రైల్వే న్యూ డిల్లీ - చెన్నై ప్రధాన మార్గంలో కాజీపేట, వరంగల్ అనే రెండు రైల్వే స్టేషన్లు వరంగల్ లో ఉన్నాయి.

విశ్వవిద్యాలయాలు, కళాశాలలు 

 కాకతీయ విశ్వవిద్యాలయం
 కాళోజీ నారాయణరావు ఆరోగ్య విజ్ఞాన విశ్వవిద్యాలయం
 కాకతీయ వైద్య కళాశాల
 నేషనల్ ఇన్స్టిట్యూట్ ఆఫ్ టెక్నాలజీ, వరంగల్
కాకతీయ ఇన్స్టిట్యూట్ ఆఫ్ టెక్నాలజీ అండ్ సైన్స్
 ఎస్ఆర్ ఇంజనీరింగ్ కళాశాల
 వాగ్దేవి ఇంజనీరింగ్ కళాశాల

మూలాలు

వెలుపలి లంకెలు